മലങ്കരയില് ബോട്ട് സര്വീസ് ആരംഭിക്കണം: വികസനസമിതി മുട്ടം: മലങ്കര ടൂറിസം ഹബ്ബിനോടനുബന്ധിച്ച് വെള്ളം മലിനമാകാത്ത ബോട്ട് സര്വീസ് ആരംഭിക്കാന് നടപടികള് സ്വീകരിക്കണമെന്ന് മുട്ടം വികസന സമിതി യോഗം ആവശ്യപ്പെട്ടു. ബോട്ട് സര്വീസ് ആരംഭിക്കുന്നതിനായി മന്ത്രിമാരായ റോഷി അഗസ്റ്റിന്,പി.എ.മുഹമ്മദ് റിയാസ്, പി.ജെ.ജോസഫ് എംഎല്എ, ഡീന് കുര്യാക്കോസ് എംപി, ജില്ലാ കളക്ടര് എന്നിവര്ക്ക് നിവേദനം നല്കും. കുടി വെള്ള ക്ഷാമം പരിഹരിക്കുന്നതിനും തുടര്ച്ചയായുണ്ടാകുന്ന വൈദ്യുതി തടസം ഇല്ലാതാക്കുന്നതിന് സബ് സ്റ്റേഷന്റെ പ്രവര്ത്തനം കൂടുതല് കാര്യക്ഷമമാക്കുന്നതിനും അധികൃതര് നടപടി സ്വീകരിക്കണമെന്നും യോഗം ആവശ്യപ്പെട്ടു. പ്രസിഡന്റ് ജോസഫ് പഴയിടം അധ്യക്ഷത വഹിച്ചു. രക്ഷാധികാരി പി എസ്. രാധാകൃഷ്ണന് ഉദ്ഘാടനം ചെയ്തു. ടോമി ജോര്ജ് ,കുട്ടിയമ്മ മൈക്കിള്, റെജി ഗോപി, ടെസി സതീഷ്, കെ.പി.സുനീഷ്, ടി.എം.റഷീദ്, കെ.എന്.ഗീതാകുമാരി,ബെന്നി പ്ലാക്കൂട്ടം എന്നിവര് പ്രസംഗിച്ചു.